b"\n_START_ARTICLE_\nPen\xc3\xadnsula d'Azuero\n_START_SECTION_\nGeografia\n_START_PARAGRAPH_\nFa uns 90 km de nord a sud i uns 100 km d'est a oest. El punt culminant \xc3\xa9s el mont Canajagua, de 935 m d'altitud. A la punta Mariato se situa la terra continental m\xc3\xa9s meridional de l'Am\xc3\xa8rica Central._NEWLINE_La part oriental de la pen\xc3\xadnsula compr\xc3\xa8n la totalitat de les prov\xc3\xadncies d'Herrera i Los Santos; la part occidental s'inclou dins la prov\xc3\xadncia de Veraguas. Les localitats principals es concentren al litoral, especialment a la costa oriental; en destaquen Chitr\xc3\xa9, Las Tablas i Pedasi.\n_START_SECTION_\nBandera\n_START_PARAGRAPH_\n\xc3\x89s una de les regions de Panama que tenen bandera per\xc3\xb2 no est\xc3\xa0 pensada per la pen\xc3\xadnsula sin\xc3\xb3 pel que fou l'antiga prov\xc3\xadncia d'Azuero, despr\xc3\xa9s dividida en les d'Herrera i Los Santos. Fou dissenyada per representar el sentiment regional azuerense el dia 8 d'abril de 1998 per Roberto P\xc3\xa9rez-Franco, un jove universitari nascut a Chitr\xc3\xa9 i resident a Los Santos. Es va presentar p\xc3\xbablicament el 14 d'octubre de 1998 i confeccionada per primer cop en tela el 24 d'octubre de 1998 sent bene\xc3\xafda el 15 de novembre de 1998 a Los Santos."